1β. ΝΟΜΟΘΕΤ. ΔΙΑΤΑΓΜΑ υπ’ αριθ. 3441 της 12/12 Νοεμ. 1955 (ΦΕΚ Α΄310) Περί επεκτάσεως  επί του Οργανισμού Οικονομικής Χρηματοδοτήσεως Οικονομικής Αναπτύξεως της εφαρμογής των διατάξεων του Ν.Δ/τος «περί ειδικών διατάξεων επί ανωνύμων εταιρειών» κ.λ.π. Άρθρον μόνον.-1.Αι διατάξεις του Ν.Δ. της 17ης Ιουλ. 13 Αυγ. 1923 «περί ειδικών διατάξεων επί ανωνύμων εταιρειών» ως τούτο ετροποποιήθη μεταγενεστέρως και ισχύει ήδη έχουσιν εφαρμογήν αυτοδικαίως και επί του Οργανισμού Χρηματοδοτήσεως Οικονομικής Αναπτύξεως, εφ’ όσον δεν αντίκεινται εις διατάξεις της κυρωθείσης υπό του Ν.Δ. 2970/54 Συμβάσεως μεταξύ του Ελληνικού Δημοσίου, της εν Ελλάδι αποστολής Προγραμμάτων των Ηνωμένων Πολιτειών της Αμερικής και της Τραπέζης της Ελλάδος, ως και εις τας διατηρηθείσας διατάξεις του Ν.Δ. 1038/1949 «περί κυρώσεως της από 12 Νοεμ. 1948 και της τροποποιητικής και συμπληρωματικής ταύτης από 15 Απρ. 1949 Συμβάσεως δια γεωργικά και βιομηχανικά δάνεια και περί ειδικών επί των εν λόγω δανείων διατάξεων», κυρωθέντος υπό του Ν.Δ. 1198/1949. 2.Το κατά τους όρους του άρθρ. 5 παρ. 3 του Ν.Δ. 1038/1949 ενέχυρον, δύναται να συσταθή και προκειμένου περί μηχανημάτων εμπηχθέντων ή εντεθέντων εις οικοδόμημα η ακίνητον του οφειλέτου, επί του οποίου υφίσταται υποθήκη υπέρ τρίτου, μη περιλαμβάνουσα τα μηχανήματα ταύτα. 